Litamapitsin 1
Xla Xalimakgtayat Tachixkuwit|Likatsin 10 (Art. 10). Tachixkuwit nemá talamana nak pulatamat xalimakxtum limejikano takgalhí makgtakgalhná xalilakgatúm lipulatamatni. Tapakgsin lipulatamatni namakgantaxtí tuku xlakata, latá lakaskinkán chu neje yaj pulataman aná ninakamaxkikán talakaskin tachixkuwit tlan natalilatapul linatalán.|Likatsin 11 (Art. 11). Wakg lakchixkuwín takgalhí lakgchanat natatanú nak lipulatamatni, tlan tataxtú, talatapulí nak xatiyat chu lakgxtapalí ixputawilh, xawá nitaskiní tachiwinakapsnat xla litamakgtakgalhni kapsnat usu atunu tuku taskiní. Xalitlawat ja'é lakgchanat natatlawá latá katsí mapakgsiná xaputsananín, la akxni para tu liyawakanít xalimakgnín osu tachixkuwit, xawá xla mapakgsiná pulhkawalin, (pulhkawalin, sic DOF 05-02-1917) la chiyú nemá lakgchán nemá kalimaktinika nemá kawaliní tapakgsin xlakata antaxtut, antanut chu xliwákg takuchunat xla Tapakgsittachixkuwit, usu xala'alakatunu xalaklixkajnit nemá talamana nak katilankapulataman.|Likatsin 12 (Art. 12). Nak Pulatamat Xalimakxtúm Limejikano nití katimaxkika lilakgapalan takgalhtawakga xla lanka tachixkuwit, ni'akgstiwalin chu xalimakglhtinat lanka likakgnit xawa nikatimastaka talakaskín namaklakaskinkán nemá mastakanít alakatunu katilankapulataman.|Likatsin 13 (Art. 13).Nilá tiku limakgatanksakán xlakgstu litapakgsin chu nipala xlakgstu pumakgatanksan. Nilá tiku tachixkuwit usu limakxtúm kgalhí talakgachixkuwit, chu nilá tlakg lipaxawá ixtaskgáw latá nemá watá lixokgot xla litamakgtay xakakapulhuwa xawá la kalaklhkawalinít tapakgsin. Wijkú xtalakgachixkuwit pulanikni xla talakgalhín chu xatakgchakgxan xla listakayawat makgtakgalhnapulatamat; kaj wa pumakgatanksan xlikgawanapulatamatni nikxni chu nikxni tuku xlakata namatilankí xla tachixkuwit nemá nitatapakgsí nak Makgtakgalhnalilakgatum. Akxni wi talakgalhin usu takgchakgxan amá xla xlikgawanapulatamatni pakgtanunít chatúm litapakganat, nalakgapasa amá mapakgsiná tachixkuwit nemá lakgchán.|Likatsin 15 (Art. 15). Nimastakán talakaskin tlawakán talakkaxlan xlakata xatamastatamaktun xla tachinín talakkaxtlawanalilatamat, nipala amá lakgalhinanín xla tachixkuwit nemá takgalhí katilankapulataman aná niku tatlawalh talakgalhín la chiyú takgalhin, tachin nipala talakkaxlan watayá nemá talimawaká xlitamakgtaykán xawá lakgchanat nemá walinít ja'é Limapakgsin xla chixkú chu xla tachixkuwit.|Likatsin 23 (Art. 23). Nipala akgtúm takgantaxtintapakgsit xakalimakgnin tlan nakgalhí liwaká lakatutu putaxtun. Nilá ti makgalhapalikán makgtúy nemá piwá ixtalakgalhín, latá chi pala nak takgantaxtintapakgsit makgxtakgkán usu mapatinikán. Nitu talakaskin tlawakán kamakgxtakgkán xla pulaktum.|Likatsin 29 (Art. 29). Akxni kitaxtú talakgtanun, perturbación grave xla kalitlan xakakapulhuwa, usu atunu nema' nawalí a la sociedad xasnun kalijikua usu takglhuwit, watayá Mapakgsiná xalak Tamakxtumit pulatamatni limejikano, latá tawán Xa'akpulananín xla. Ixpumakgamakgtayan Mapakgsinanín xla Pulatamatni xawá ixpulikgawán pulataman xla xtapakgsittachixkuwit chu xatlan litaxtut xla ixtamakxtumit Makgantaxtuninanín xawa, akxni tajaxa ja'e, xatamakgapalan Litalhkatayan, tlan namakgenú lata ixlitilanka katilankapulataman usu kaj wata wi ni litamakgtayán nemá litamachokgón wan xlakata tlan nalakatakí lakapala chu nituwá tu anán; kaj wa natlawá kaj lakgtsú kilhtamakú, por medio de prevenciones xaliwakg chu tamakgenut limaktsuwí lichatumtachixkuwit. Pala tamakgenut ixkgalhilh kilhtamakú akxni tamakxtuminit talawilana, ja'e nakamaxki talakaskín latá nemá taskiní xlakata Makgantaxtuniná tlan namakgantaxti tu anán; pala ixmakanajlika akxni jaxmaka, nikatimakgapalalh natasanikán Tamakxtumit xlakata natlawá talakkaxlan.